Deloppgave om heuristiske søkemetoder.  Skriv løsningen på denne delen av oppgaven på separate ark.

a) I denne oppgaven skal vi ta for oss isomorfismer mellom grafer.  To grafer G og H sies å være isomorfe dersom det finnes en eller flere avbildninger f av nodene i G til nodene i H slik at G og H blir like.  Lar vi (x,y) være en kant i G er altså G og H isomorfe hvis og bare hvis (f(x),f(y)) er en kant i H.

I figur 1 viser vi to grafer G og H som tilsynelatende er forskjellige.  Det er imidlertid ikke vanskelig å se at det finnes en avbildning, vist i tabell 1, slik at grafene er isomorfe.  I figur 2 viser vi grafisk hvordan denne avbildningen etablerer en sammenheng mellom nodene i de to grafene.

                                     a)                                                     b)

Figur1: To grafer a) G og b) H.
	Node i grafen G
	Node i grafen H

	1
	1

	2
	10

	3
	2

	4
	9

	5
	8

	6
	7

	7
	6

	8
	5

	9
	3

	10
	4


Tabell 1: Avbildning som viser at grafene G og H vist i figur 1 er isomorfe.

Figur 2: Grafisk illustrasjon av avbildningen vist i tabell 1.

Man kjenner ingen algoritme som finner slike avbildninger i polynomisk tid, men det er heller ikke bevist at dette er et NP-komplett problem.  Det finnes mange sofistikerte algoritmer for å lete etter slike avbildninger.  I denne oppgaven skal vi ta for oss en løsning basert på simulert størkning.

For å arbeide med dette problemet i praksis kan det lønne seg å la grafene være representert ved sine naboskapsmatriser, grafen G i figur 1 a) har en naboskapsmatrise NG gitt ved:

I matrisen NG vil altså element (i,j), i=1,2,...,10 og j=1,2,...,10 være lik 1 dersom det finnes en kant mellom nodene i og j i G og lik 0 dersom en slik kant ikke finnes.  Legg

også merke til at avbildningen vi leter etter ikke er noe annet enn en permutasjon av nodene i grafen G.

På bakgrunn av denne informasjonen ber vi deg utrede hvordan problemet med å finne isomorfismer mellom grafer kan løses med simulert størkning.  Spesielt ber vi deg forklare hvordan du vil representere løsningene på dette problemet.  Videre må du angi størrelsen på universet gitt den representasjonen du velger.  Forklar også hva du mener er et fornuftig valg for nabolaget til en løsning og hvordan nabolagsøket kan gjennomføres samt hva du vil bruke som mål for optimaliteten til en løsning.  Forklar videre strategien for løsningen din og vis til slutt pseudokode.

NB: Dette problemet kan løses på mange måter.  Vi ber om en enkel løsning som illustrerer at du har forstått simulert størkning algoritmen, ikke en spesielt sofistikert løsning på problemet med å finne isomorfismer.

